**Εικόνα που περιέχει κείμενο, λογότυπο, γραμματοσειρά, Εμπορικό σήμα

Το περιεχόμενο που δημιουργείται από τεχνολογία AI ενδέχεται να είναι εσφαλμένο.**

**ΤΜΗΜΑ ΚΤΗΝΙΑΤΡΙΚΗΣ**

**ΤΟΜΕΑΣ ΚΛΙΝΙΚΩΝ ΚΤΗΝΙΑΤΡΙΚΩΝ ΣΠΟΥΔΩΝ**

**ΧΕΙΡΟΥΡΓΙΚΗ ΚΛΙΝΙΚΗ**

**ΓΕΝΙΚΟΙ ΚΑΝΟΝΕΣ ΓΙΑ ΤΟ ΧΩΡΟ ΤΟΥ ΝΟΣΗΛΕΥΤΗΡΙΟΥ**

**Μέσα στο χώρο του Νοσηλευτηρίου:**

1. Απαγορεύεται η είσοδος χωρίς ιατρική ποδιά
2. Απαγορεύεται η κατανάλωση τροφών και ποτών
3. Απαγορεύεται η χρήση ηλεκτρονικών υπολογιστών και tablet
4. Δεν επιτρέπεται η είσοδος φοιτητών που δεν έχουν νοσηλεία τη δεδομένη στιγμή
5. Δεν επιτρέπεται η είσοδος ιδιοκτητών, εκτός από τις ώρες επισκεπτηρίου
6. Πριν και μετά την εξέταση κάθε ζώου κάθε κτηνίατρος και φοιτητής πρέπει να πλένει σχολαστικά τα χέρια
7. Σε περιστατικό ύποπτο για λοιμώδες νόσημα πρέπει να χρησιμοποιούνται γάντια μίας χρήσης, τα οποία απορρίπτονται στον κάδο απορριμμάτων μετά την εξέταση
8. Με το πέρας της εξέτασης τα αναλώσιμα μίας χρήσης απορρίπτονται στον κάδο απορριμμάτων, τα αιχμηρά αντικείμενα απορρίπτονται στον ειδικό κάδο ασφαλείας και τα αντικείμενα που επαναχρησιμοποιούνται (π.χ. φίμωτρα, ψαλίδια, λαβίδες) πλένονται στον νιπτήρα με αντισηπτικό διάλυμα και αφού στεγνώσουν επιστρέφονται στη θέση τους
9. Mε το πέρας της εξέτασης, το εξεταστικό τραπέζι και ο πάγκος εργασίας καθαρίζονται με απολυμαντικό διάλυμα
10. Μετά την έξοδο κάθε νοσηλευόμενου ζώου, το κλουβί νοσηλείας του πρέπει να καθαρίζεται σχολαστικά με απολυμαντικό διάλυμα. Τα υποστρώματα που χρησιμοποιήθηκαν απορρίπτονται στον κάδο απορριμμάτων αν είναι μιας χρήσεως, ενώ, αν επαναχρησιμοποιούνται, πλένονται στο πλυντήριο σε υψηλή θερμοκρασία
11. Τα υλικά και ο εξοπλισμός καθαριότητας του Νοσηλευτηρίου και ο κάδος βρίσκονται υποχρεωτικά έξω από το χώρο του Νοσηλευτηρίου κατά τη διάρκεια της νοσηλείας
12. Ισχύουν οι περιορισμοί που αναγράφονται για τους χώρους των εξεταστηρίων και της Κλινικής.
13. **Πρώτες βοήθειες:** Σε περιπτώσεις μικροτραυματισμών υπάρχει φαρμακείο στην Κλινική.
14. **Ιατρική βοήθεια παρέχεται από** **Γενικό Νοσοκομείο Καρδίτσας** (**Τμήμα Επειγόντων περιστατικών). Τηλ. επικοινωνίας 2441351520 / ΕΚΑΒ Τηλ. επικοινωνίας 166.**
15. **Σε περίπτωση πυρκαγιάς υπάρχει σύστημα πυρόσβεσης με νερό καθώς και πυροσβεστήρες ξηράς κόνεως στο διάδρομο κάθε ορόφου / ΠΥΡΟΣΒΕΣΤΙΚΗ Τηλ. επικοινωνίας 199.**

**Διατηρείτε το χώρο του νοσηλευτηρίου και τον εξοπλισμό πάντα καθαρά.**